कर्मचारी चयन आयोग (SSC) ने एडब्ल्यूओ और टीपीओ हेड कांस्टेबल के 857 पदों के लिए आयोजित की गई परीक्षा का रिजल्ट घोषित कर दिया है। असिस्टेंट वायरलेस आपरेटर और टेली प्रिंटर ऑपरेटर के लिए आयोजित किए गए इस परीक्षा में सामान्य कैटेगरी में 9510 पुरुष अभ्यर्थी, 5204 महिला अभ्यर्थी, ईएसएम 743 पुरुष, विभागीय 487 पुरुष, 210 महिला अभ्यर्थियों ने ये परीक्षा क्वालीफाई की है। आयोग ने 27-28 अक्टूबर को इस परीक्षा का आयोजन कराया था। इस परीक्षा में सफल अभ्यर्थी फिजिकल परीक्षा, मेजरमेंट टेस्ट व ट्रेड टेस्ट के लिए योग्य हैं। इस परीक्षा को देने वाले अभ्यर्थी एसएससी की आधिकारिक वेबसाइट पर जाकर अपना रिजल्ट देख सकते हैं।